wickkiey/tamil-wikipedia-chunked huggingface dataset:
# உணவக மேலாண்மை நிறுவனம் (இந்தியா)

## உணவக மேலாண்மை நிறுவனங்கள்

### இந்திய அரசு நடத்துபவைகள்

**'''உணவக மேலாண்மை நிறுவனம்'''**  
| 1 | உணவக மேலாண்மை நிறுவனம், குப்ரி | சிம்லா | இமாச்சலப் பிரதேசம் | இந்திய அரசு | 1984 | ihmshimla.ac.in/ |  |
| --- | --- | --- | --- | --- | --- | --- | --- |
| 2 | உணவக மேலாண்மை நிறுவனம், பெங்களூர் | பெங்களூர் | கர்நாடகம் | இந்திய அரசு | 1969 | 1983 | ihmbangalore.kar.nic.in |
| 3 | உணவக மேலாண்மை நிறுவனம், போபால் | போபால் | மத்தியப் பிரதேசம் | இந்திய அரசு | 1978 | 1986 | ihmbhopal.ac.in/ |
| 4 | உணவக மேலாண்மை நிறுவனம், புவனேஸ்வரம் | புவனேசுவரம் | ஒடிசா | இந்திய அரசு | 1973 | 1984 | https://www.ihmbbs.org/ |
| 5 | உணவக மேலாண்மை நிறுவனம், சண்டிகர் | சண்டிகர் | சண்டிகர் | இந்திய அரசு | 1990 | ihmchandigarh.org/ |  |
| 6 | உணவக மேலாண்மை நிறுவனம், சென்னை | சென்னை | தமிழ்நாடு | இந்திய அரசு | 1963 | 1999 | ihmchennai.org/ |
| 7 | உணவக மேலாண்மை நிறுவனம், தில்லி | புது தில்லி | தில்லி | இந்திய அரசு | 1962 | 1982 | ihmpusa.net/ |
| 8 | உணவக மேலாண்மை நிறுவனம், பரிதாபாத் | பரீதாபாது | அரியானா | இந்திய அரசு | 1989 | 2009 | ihmfaridabad.com/ |
| 9 | உணவக மேலாண்மை நிறுவனம், கோவா | கோவா | இந்திய அரசு | 1968 | 1984 | https://ihmgoa.gov.in/ |  |
| 10 | உணவக மேலாண்மை நிறுவனம், குர்தாஸ்பூர் | குர்தாஸ்பூர் | பஞ்சாப் | இந்திய அரசு | 1984 |  |  |
| 11 | உணவக மேலாண்மை நிறுவனம், குவகாத்தி | குவகாத்தி | அசாம் | இந்திய அரசு | 1984 | ihmctanghy.org.in/ |  |
| 12 | உணவக மேலாண்மை நிறுவனம், குவாலியர் | குவாலியர் | மத்தியப் பிரதேசம் | இந்திய அரசு | 1986 | ihmgwalior.org/ |  |
| 13 | உணவக மேலாண்மை நிறுவனம், ஹாஜிப்பூர் | ஹாஜிப்பூர் | பீகார் | இந்திய அரசு | 1998 | ihmhajipur.net/ |  |
| 14 | உணவக மேலாண்மை நிறுவனம், ஐதராபாத் | ஐதராபாத் | தெலங்காணா | இந்திய அரசு | 1972 | 1984 | ihmhyd.org/ |
| 15 | உணவக மேலாண்மை நிறுவனம், ஜெய்ப்பூர் | ஜெய்ப்பூர் | இராஜஸ்தான் | இந்திய அரசு | ihmjaipur.com/ |  |  |
| 16 | உணவக மேலாண்மை நிறுவனம், கொல்கத்தா | கொல்கத்தா | மேற்கு வங்காளம் | இந்திய அரசு | 1963 | 1987 | ihmkol.org/ |
| 17 | உணவக மேலாண்மை நிறுவனம், லக்னோ | லக்னோ | உத்தரப் பிரதேசம் | இந்திய அரசு | 1969 | 1983 | ihmlucknow.com/ |
| 18 | உணவக மேலாண்மை நிறுவனம், மும்பை | மும்பை | மகாராட்டிரம் | இந்திய அரசு | 1954 | 1982 | ihmctan.edu |
| 19 | உணவக மேலாண்மை நிறுவனம், சில்லாங் | சில்லாங் | மேகாலயா | இந்திய அரசு | 2001 | ihmshillong.nic.in/ |  |
| 20 | உணவக மேலாண்மை நிறுவனம், அகமதாபாத் | அகமதாபாத் / காந்திநகர் | குஜராத் | இந்திய அரசு | 1972 | 1984 | ihmahmedabad.com |
| 21 | உணவக மேலாண்மை நிறுவனம், சிறீநகர் | சிறிநகர் | ஜம்மு காஷ்மீர் | இந்திய அரசு | 1984 | ihmsrinagar.edu.in/ |  |
| 22 | உணவக மேலாண்மை நிறுவனம், திருவனந்தபுரம் | திருவனந்தபுரம் | கேரளம் | இந்திய அரசு | 2010 | ihmctkovalam.ac.in/ |  |
| 23 | உணவக மேலாண்மை நிறுவனம், ஒங்கோல் | ஒங்கோல் | ஆந்திரப் பிரதேசம் | இந்திய அரசு | } |  |  |
# உணவக மேலாண்மை நிறுவனம் (இந்தியா)

## உணவக மேலாண்மை நிறுவனங்கள்

### மாநில அரசுகள் நடத்துபவைகள்

**'''Institute of Hotel Management'''**  
| 1 | மாநில உணவக மேலாண்மை நிறுவனம், ஜோத்பூர் | ஜோத்பூர் | இராஜஸ்தான் | மாநில அரசு | 1996 | ihmjodhpur.com/ |
| --- | --- | --- | --- | --- | --- | --- |
| 2 | உணவக மேலாண்மை, உணவு வழங்குதல் தொழில்நுட்பம் மற்றும் பயன்பாட்டு ஊட்டச்சத்து நிறுவனம், பட்டிண்டா | பட்டிண்டா | பஞ்சாப் | மாநில அரசு | 2009 | ihmbti.com/ |
| 3 | மாநில உணவக மேலாண்மை நிறுவனம், பஞ்ச்குலா | பஞ்ச்குலா | அரியானா | மாநில அரசு |  |  |
| 4 | உணவக மேலாண்மை நிறுவனம், புனே | புணே | மகாராட்டிரம் | மாநில அரசு |  |  |
| 5 | உணவக மேலாண்மை நிறுவனம், தேராதூன் | தேராதூன் | உத்தராகண்டம் | மாநில அரசு | 2006 | https://www.ihmddn.com/ |
| 6 | உணவக மேலாண்மை நிறுவனம், புத்தகயை | புத்தகயை | பீகார் | மாநில அரசு | 2006 | https://www.ihmbodhgaya.com/ |
| 7 | மாநில உணவக மேலாண்மை நிறுவனம், நயா ராய்ப்பூர் | நயா ராய்ப்பூர் | சத்தீஸ்கர் | மாநில அரசு | 2020 | https://ihmraipur.com |
| 8 | உணவக மேலாண்மை நிறுவனம், ஹமீர்பூர் | ஹமீர்பூர்]] | இமாச்சலப் பிரதேசம் | மாநில அரசு | 2009 | https://www.ihmhamirpur.in/ |
# உணவக மேலாண்மை நிறுவனம் (இந்தியா)

## உணவக மேலாண்மை நிறுவனங்கள்

### தனியார்

| 1 | உணவக மேலாண்மை நிறுவனம், அவுரங்காபாத் | அவுரங்காபாத் | மகாராட்டிரம் | தனியார் | 1989 | Not Affiliated | ihmaurangabad.ac.in | } |
| --- | --- | --- | --- | --- | --- | --- | --- | --- |
# உணவக மேலாண்மை நிறுவனம் (இந்தியா)

## மாணவர் சேர்க்கை

ஒருங்கிணைந்த நுழைவுத் தேர்வு -முதன்மைத் தேர்வில் தேர்ச்சி பெற்றவர்கள் மத்திய உணவக மேலாண்மை நிறுவனங்களில் சேரத் தகுதியானவர்கள்.
# தமிழ்நாட்டில் செயல்படும் மத்திய அரசின் கல்வி நிறுவனங்களின் பட்டியல்

தமிழ்நாட்டில் செயல்படும் இந்திய அரசின் கல்வி, பண்பாடு, விருந்தோம்பல் மற்றும் தொழில்நுட்பக் கல்வி நிலையங்களின் பட்டியல் பின்வருமாறு:
- தமிழ்நாடு மத்தியப் பல்கலைக்கழகம், திருவாரூர்
- இந்திய தொழில்நுட்பக் கழகம் சென்னை
- இந்திய தகவல் தொழில்நுட்ப நிறுவனம் திருச்சி
- இந்தியக் கடல்சார் பல்கலைக்கழகம், சென்னை
- அறிவியல் மற்றும் புத்தாய்வுக் கழகம், சென்னை
- இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்
- இந்திய மேலாண்மைக் கழகம் திருச்சிராப்பள்ளி
- தேசிய தொழில்நுட்பக் கழகம், திருச்சி
- ராஜீவ் காந்தி தேசிய இளைஞர் மேம்பாட்டு நிறுவனம், திருப்பெரும்புதூர்
- இந்தியக் கைத்தறி தொழில் நுட்பக் கழகம், சேலம்
- தேசிய உடையலங்கார தொழில்நுட்பக் கல்லூரி, சென்னை
- இந்திய தகவல், வடிவமைப்பு மற்றும் உற்பத்தி தொழில்நுட்பக் கழகம் காஞ்சிபுரம்
- இந்திய உணவு பதனிடும் தொழில்நுட்பக் கழகம், தஞ்சாவூர்
- மத்திய தோல் ஆராய்ச்சி நிறுவனம், சென்னை
- மத்திய பிளாஸ்டிக் பொறியில் மற்றும் தொழில்நுட்பக் கழகம், சென்னை
- உணவக மேலாண்மை நிறுவனம், சென்னை
- மத்திய உவர்நீர் மீன் வளர்ப்புக் கழகம் சென்னை
- இந்திய உணவு பதனிடும் தொழில்நுட்பக் கழகம், தஞ்சாவூர்
- சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி, கோயம்புத்தூர்
- மத்திய மின் வேதியியல் ஆய்வு மையம், காரைக்குடி
- கேந்திரியப் பள்ளிகள்
- சைனிக் பள்ளி அமராவதிநகர்
- கலாசேத்திரா, சென்னை
- தென்னிந்திய ஹிந்தி பிராச்சார சபை, சென்னை
# காலோ இராச்சியம்

**காலோ இராச்சியம்** (ஆங்கிலம்: *Galuh Kingdom*; இந்தோனேசியம்: *Kerajaan Galuh*; சுண்டா மொழி: ᮊᮛᮏᮃᮔ᮪ ᮌᮜᮥᮂ) என்பது இன்றைய இந்தோனேசியாவில் உள்ள தாத்தார் சுண்டா *(Tatar Sunda)* கிழக்குப் பகுதியில் அமைந்து இருந்த ஓர் இடைக்கால சுண்டானிய இராச்சியமாகும். தாத்தார் சுண்டா பகுதி என்பது தற்போது மேற்கு ஜாவா மாநிலம்; மற்றும் மத்திய ஜாவாவின் பான்யூமாசான் குறுமாநிலத்தை *(Banyumas Regency)* உள்ளடக்கிய நிலப்பகுதி ஆகும்.  
இதன் மேற்கில் சித்தாரம் ஆறு *(Citarum River),* கிழக்கில் பெமாலி ஆறு *(Pemali River)* மற்றும் செராயு ஆறு *(Serayu River)* ஆகிய ஆறுகள் இருந்தன.  
இந்த இராச்சியம், 7-ஆம் நூற்றாண்டில் தருமநகரா இராச்சியத்தில் இருந்து பிரிந்து சென்ற இராச்சியமாக அறியப்படுகிறது.
# காலோ இராச்சியம்

## பொது

(1)]]
(2)]]  
இந்த இராச்சியம் பாரம்பரியமாக, கிழக்கு பாராயங்கான் *(Eastern Parahyangan)* பகுதியுடன் பண்பாட்டு அடிப்படையில் தொடர்புடையது. இதன் தலைநகரம் முதலில் கரங்காமுல்யான் *(Karangkamulyan)* எனும் இடத்தில் அமைந்திருந்தது.  
பின்னர் சௌங்காலா *(Saunggalah)*, குனிங்கான் குறுமாநிலம் *(Kuningan Regency)* மற்றும் கவாலி *(Kawali)* ஆகிய நகரங்களில் அமைக்கப்பட்டது. **காலோ** என்பதன் சொற்பிறப்பியல் பழைய சுண்டானிய மற்றும் காவி மொழிச் *(Kawi language)* சொல்லான "இரத்தினம்" என்பதைக் குறிக்கிறது.
# காலோ இராச்சியம்

## வரலாறு

இந்த இராச்சியத்தைப் பற்றிய பெரும்பாலான சான்றுகள்; உள்ளூர் சுண்டானிய புராணங்கள் மற்றும் நாட்டுப்புறக் கதைகளில் இருந்து சேகரிக்கப்பட்டு, **பந்தூன் சுண்டா** *(Pantun Sunda)* எனும் வாய்வழி புராணக் கதைகள் மூலம் பரவின. இந்த இராச்சியயத்தில்தான் சுண்டானிய காவியமான **சியோங் வானரா** *(Ciung Wanara)* நாட்டுப்புறக் கதை தோன்றியது.  
பிற்காலத்தில் இயற்றப்பட்ட வரலாற்றுப் பதிவுகளான செரித்தா பாராயாங்கான் *(Carita Parahyangan)* மற்றும் வங்சகீர்த்தா *(Wangsakerta)* எனும் கையெழுத்துப் பிரதிகளில் இருந்தும் ஓரளவிற்குச் சான்றுகள் கிடைத்துள்ளன. இந்த இராச்சியம் விட்டுச் சென்ற ஒரே கல்வெட்டு கவாலியில் கண்டுபிடிக்கப்பட்ட 14-ஆம் நூற்றாண்டின் ஆசுதானா கெடே கல்வெட்டு *(Astana Gede inscription)* ஆகும்.  
மேற்காணும் சான்றுகளில் இருந்து, காலோ இராச்சியம் என்பது ஓர் இந்து இராச்சியம் என்றும்; பிற்கால சுண்டா இராச்சியத்தின் முன்னோடி என்றும் முடிவு செய்யப்பட்டது. கலிங்க இராச்சியம் *(Kalingga Kingdom)* தொடங்கி மயாபாகித்து பேரரசு சகாப்தம் வரையில் இருந்த ஜாவானிய இராச்சியங்களின் காலக்கட்டமே இந்த காலோ இராச்சியத்தின் காலக்கட்டமாக இருக்கலாம் என உறுதி செய்யப்பட்டதும்.
# காலோ இராச்சியம்

## வங்சகீர்த்தா கையெழுத்துப் பிரதி

வங்சகீர்த்தா *(Wangsakerta)* கையெழுத்துப் பிரதியின்படி, காலோ இராச்சியம் என்பது தருமநகரா இராச்சியத்தின் ஓர் அடிமை மாநிலமாக இருந்தது. தருமநகரா இராச்சியத்தின் வீழ்ச்சிக்குப் பிறகு, அதன் ஆட்சியாளரான காலோ இராச்சியத்தின் வீராதி கந்தையன் *(Wretikandayun),* என்பவர் மேற்கில் உள்ள சுண்டா இராச்சியத்தில் இருந்து தன் இராச்சியத்தைத் தனியாகப் பிரித்தார்.  
காலோ இராச்சியத்தின் பட்டத்து இளவரசர் மத்திய ஜாவாவில் இருந்த ஓர் இந்து இராச்சியமான கலிங்க இராச்சியத்தின் அரசியான கலிங்க அரசி சீமாவின் *(Maharani Shima)* மருமகனாக இருந்தார். அதனால் கலிங்க இராச்சியத்தின் ஆதரவை வீராதி கந்தையன் பெற்றார். தருமநகரா இராச்சியத்தை இரண்டு இராச்சியங்களாகப் பிரிக்க வேண்டும் என்று கோரிக்கை வைத்தார்.
# காலோ இராச்சியம்

## வங்சகீர்த்தா கையெழுத்துப் பிரதி

### தருமநகரா அரசர் தருஸ்பாவா

அந்தக் கட்டத்தில் தருமநகரா இராச்சியத்தின் அரசராக தருஸ்பாவா *(King Tarusbawa of Sunda Kingdom)* என்பவர் இருந்தார். அவர் ஓர் இக்கட்டான நிலையில் இருந்ததாலும், உள்நாட்டுப் போரை விளைவிக்க விரும்பாததாலும், வீராதி கந்தையனின் கோரிக்கைக்கு இணங்கினார். 670-ஆம் ஆண்டில், தருமநகரா இராச்சியம் என்பது மேற்கில் சுண்டா இராச்சியம் என்றும் கிழக்கில் **காலோ இராச்சியம்** என்றும் பிரிக்கப்பட்டது:  
சுண்டா இராச்சியத்தின் எதிர்முனை இராச்சியமாக, காலோ இராச்சியம் ஒரு தனிப்பட்ட இராச்சியமாகத் தொடர்ந்தது. பின்னர் 10-ஆம் நூற்றாண்டில் சுண்டா இராச்சியத்திற்குள் காலோ இராச்சியம் உள்வாங்கப்பட்டது. பின்னர் சிறிது காலம் கழித்து, இரு இராச்சியங்களும் ஒன்றிணைக்கப்பட்டு சுண்டா - காலோ ஐக்கிய இராச்சியமாக *(United Kingdom of Sunda and Galuh)* மாறியது.
# காலோ இராச்சியம்

## காலோ அரசர்கள்

கொடி]]  
1. வீராதி கந்தையன் (Wretikandayun) (Rahiyangta ri Menir, 617-702)
1. பிரபு சூராங்கனா (Mandiminyak) (Prabu) (Suraghana) (802-709)
1. சன்னா (Sanna) (Séna/Sannaha) (609-916)
1. பூர்ப சூரா (Purbasora) (916-723)
1. மாதரம் சஞ்சயா (Rakeyan Jambri) (Sanjaya) (Harisdarma) (723-732)
1. தம்பேரான் வர்மவிஜயா (Tamperan Barmawijaya) (732-739)
1. சியோங் வானரா (Sang Manarah) (Ciung Wanara) (739-746)
1. இராக்கையன் மேடாங் (Rakeyan Medang) (746-753)
1. இராக்கையன் திவூஸ் (Rakeyan Diwus) (753-777)
1. இராக்கையன் உவூஸ் (Rakeyan Wuwus) (777-849)
1. சாங் உஜோங் செரியன் (Sang Hujung Carian) (849-852)
1. இராக்கையன் கெண்டாங் (Rakeyan Gendang) (852-875)
1. தேவா சாங்கியாங் (Dewa Sanghiyang) (875-882)
1. பிரபு சாங்கியாங் (Prabu Sanghiyang) (882-893)
1. பிரபு தித்தியா மகாராஜா (Prabu Ditiya Maharaja) (893-900)
1. விந்துராஜா (Sang Lumahing Winduraja) (900-923)
1. கீர்த்தா (Sang Lumahing Kreta) (923-1015)
1. விந்துராஜா (Sang Lumahing Winduraja) (1015-1033)
1. இராக்கையன் தருமசிகாசா (Rakeyan) (Darmasiksa) (1033-1183)
1. தாமன் (Sang Lumahing Taman) (1183-1189)
1. தஞ்சோங் (Sang Lumahing Tanjung) (1189-1197)
1. கிக்கிஸ் (Sang Lumahing Kikis) (1197-1219)
1. கிடிங் (Sang Lumahing Kiding) (1219-1229)
1. அக்கி கோலோட் (Aki Kolot) (1229-1239)
1. பிரபு மகாராஜா (Prabu Maharaja) (1239-1246)
1. பிரபு புனிசூரா (Prabu Bunisora) (1357-1371)
1. மகாபிரபு (Mahaprabu) (Niskala Wastu Kancana) (1371-1475)
1. தேவ நிஸ்கலா (Dewa Niskala) (1475-1483)
1. நிங்கரதுவாங்கி (Ningratwangi) (1483-1502)
1. ஜெயநிங்கிரதன்(Jayaningrat) (1502-1528)
1. மகாராஜா சாங்யாங் (Maharaja Galuh) ( 1528-1595 )
# அவுரங்காபாத் மேற்கு சட்டமன்றத் தொகுதி

**அவுரங்காபாத் மேற்கு சட்டமன்றத் தொகுதி** (Aurangabad West Assembly constituency) என்பது இந்தியாவின் மகாராட்டிர மாநிலச் சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது அவுரங்காபாத் மாவட்டத்தில் அமைந்துள்ள ஆறு சட்டமன்றத் தொகுதிகளில் ஒன்றாகும். இது 2008 முதல் பட்டியல் சாதியினருக்கு ஒதுக்கப்பட்டுள்ளது இது அவுரங்காபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# அவுரங்காபாத் மேற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1967 | ரபிக் சக்காரியா | இந்திய தேசிய காங்கிரசு |
| 1972 |  |  |
| 1978 | அப்துல் அசிம் | இந்திய தேசிய காங்கிரசு |
| 1980 |  |  |
| 1985 | அம்னுல்லா மோதிவாலா | இந்திய தேசிய காங்கிரசு |
| 1990 | சந்திரகாந்த் கைரே | சிவ சேனா |
| 1995 |  |  |
| 1999 | ராசேந்திர தர்தா | இந்திய தேசிய காங்கிரசு |
| 2004 |  |  |
| 2009 | சஞ்சய் பாண்டுரங் சிர்சத் | சிவ சேனா |
| 2014 |  |  |
| 2019 |  |  |
| 2024 |  |  |
# அகமத்பூர் மாந்தவி கடற்கரை

**அகமத்பூர் மாந்தவி கடற்கரை** (*Ahmedpur Mandvi Beach*) இந்தியாவின் குசராத்து மாநிலத்தின் கடற்கரையில் அமைந்துள்ளது. இது கிர் சோம்நாத் மாவட்டத்தில் உள்ள டையூ (தமனும் தியூவும் ஒன்றிய பிரதேசம்) அருகே அகமத்பூர் மாந்தவியில் அமைந்துள்ளது. இது அகமதாபாத்திலிருந்து 370 கி. மீ. தொலைவில் உள்ளது. இக்கடற்கரை சுற்றுலாவை மேம்படுத்துவதற்காக மாநிலத்தால் தேர்ந்தெடுக்கப்பட்ட 14 கடற்கரைகளில் ஒன்றாகும்.
# காசர்கோடு கடற்கரை

**காசர்கோடு கடற்கரை** (*Kasarkod*) என்பது இந்தியாவின் தெற்கு மாநிலமான கருநாடகாவில் உள்ள ஒரு கிராமத்தில் உள்ள கடற்கரை ஆகும். இது கருநாடகாவின் வட கன்னட மாவட்டத்தின் ஹொனாவரா வட்டத்தில் அமைந்துள்ளது.
# காசர்கோடு கடற்கரை

## மக்கள்தொகை

2001ஆம் ஆண்டு இந்திய மக்கள்தொகை கணக்கெடுப்பின்படி, காசர்கோடு மக்கள் தொகை 7604 ஆகும். இதில் 3801 ஆண்கள், 3803 பெண்கள் இருந்தனர்.
# காசர்கோடு கடற்கரை

## கடற்கரை

காசர்கோட்டில் அமைந்துள்ள கடற்கரைக்கு நீலக் கொடி சான்றிதழும், படுபித்ரி கருநாடகாவுக்கு நீலக் கொடி சான்றிதழும் கிடைத்தது. வட கன்னடத்தின் அதிகாரப்பூர்வ இணையதளத்தில் குறிப்பிடப்பட்டுள்ளபடி கடற்கரையின் அதிகாரப்பூர்வப் பெயர் "தாரேசுவர் கடற்கரை". மாவட்டம்
# வேலப்பாடி

**வேலப்பாடி** என்பது இந்தியா தமிழ்நாடு மாநிலத்தின் வேலூர் மாவட்டத்திலுள்ள ஒரு நகரப் பகுதியாகும். வேல மரங்கள் நிறைந்த பகுதியாய் இருந்த காரணத்தால் இப்பெயரால் அழைக்கப்படுகிறது.
# வேலப்பாடி

## அமைவிடம்

கடல் மட்டத்திலிருந்து சுமார் 252.51 மீ. உயரத்தில், என்ற புவியியல் ஆள்கூறுகள் கொண்டு வேலப்பாடி அமையப் பெற்றுள்ளது.
# வேலப்பாடி

## சமயம்

### இந்துக் கோயில்

வரதராஜ பெருமாள் கோயில் என்ற பெருமாள் கோயில் ஒன்று வேலப்பாடி பகுதியில் அமைந்துள்ளது. மேலும் தர்மராஜர் மற்றும் திரௌபதியம்மன் கோயில் என்ற இந்துக் கோயில் ஒன்றும் இங்குள்ளது. இக்கோயில்களானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# வேலப்பாடி

## திருவிழா

ஆண்டுதோறும் இப்பகுதியில் மயானக் கொள்ளை என்ற திருவிழா கொண்டாடப்படுகிறது.
# வேலப்பாடி

## அரசியல்

வேலப்பாடி பகுதியானது, வேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, வேலூர் மக்களவைத் தொகுதி சார்ந்தது.
# சஞ்சய் பாண்டுரங் சிர்சத்

**சஞ்சய் பாண்டுரங் சிர்சத்** (*Sanjay Pandurang Shirsat*) என்பவர் ஓர் இந்திய அரசியல்வாதியும் நான்காம் முறையாகத் தேர்ந்தெடுக்கப்பட்ட மகாராட்டிர சட்டமன்ற உறுப்பினரும் ஆவார். இவர் மகாராட்டிர சட்டமன்றத்தில் அவுரங்காபாத் மேற்கு சட்டமன்ற உறுப்பினராகத் சிவ சேனா கட்சியின் உறுப்பினராக பணியாற்றுகிறார். 2009, 2014, 2019 மற்றும் 2024ஆம் ஆண்டுகளில் தொடர்ச்சியாக நான்கு முறை நடைபெற்ற மகாராட்டிர சட்டசபைத் தேர்தலில் போட்டியிட்டு உறுப்பினராகத் தேர்ந்தெடுக்கப்பட்டார்.  
சஞ்சய் சிர்சத் பௌத்த சமூகத்தைச் சேர்ந்தவர். இவர் மகர் எனும் பட்டியல் இனக் குழுவினைச் சார்ந்தவர்.
# சஞ்சய் பாண்டுரங் சிர்சத்

## வகித்தப் பதவிகள்

- 2009: மகாராட்டிர சட்டப்பேரவை உறுப்பினர் (1வது பதவிக்காலம்)
- 2014: மகாராட்டிரா சட்டப்பேரவை மீண்டும் தேர்ந்தெடுக்கப்பட்டார் (2வது முறை)
- 2019: மகாராட்டிரா சட்டப்பேரவை மீண்டும் தேர்ந்தெடுக்கப்பட்டார் (3வது முறையாக)
- 2024: மகாராட்டிரா சட்டப்பேரவை மீண்டும் தேர்ந்தெடுக்கப்பட்டார் (4வது முறையாக)
- 15 திசம்பர் 2024: சமூக நீதி அமைச்சர்
# சேகான் தாலுகா

**சேகான் தாலுகா** அல்லது **செகாவ்ன் தாலுகா**, இந்தியாவின் மகாராட்டிரம் மாநிலத்தின் புல்தானா மாவட்டத்தின் 13 வருவாய் வட்டங்களில் ஒன்றாகும். இதன் தலைமையிடம் **சேகான்** எனும் நகரம் ஆகும். இத்தாலுகா 73 கிராமங்களைக் கொண்டது. இத்தாலுகா புல்டாணா மக்களவைத் தொகுதியில் உள்ளது.
# சேகான் தாலுகா

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 524.68 சதுர கிலோ மீட்டர் பரப்பளவு கொண்ட சேகான் தாலுகாவின் மக்கள் தொகை 1,56,116 ஆகும். அதில் ஆண்கள் 80676 மற்றும் 75,440 பெண்கள் உள்ளனர். 0-6 வயதிற்குட்ட குழந்தைகள் 18,901 (12.11%) ஆக உள்ளனர். பாலின விகிதம் 1000 ஆண்களுக்கு, 935 பெண்கள் வீதம் உள்ளனர்.
இதன் சராசரி எழுத்தறிவு 77.55% ஆகும். 61.78% மக்கள் நகர்புறங்களிலும்: 38.22% மக்கள் கிராமப்புறங்களிலும் வாழ்கின்றனர்.  
இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 19.95% மற்றும் 2.54% ஆக உள்ளனர். இதன் மக்கள் தொகையில் இந்து சமயத்தினர் 1,08,698 (69.63%), பௌத்தர்கள் 26,241 (16.81%), இசுலாமியர்காள் 20,419 (13.08%) மற்றும் பிற சமயத்தினர் 0.27% ஆக உள்ளனர்.
# சேகான் தாலுகா

## தலைமுடி உதிரும் பிரச்சனை

அண்மைக் காலத்தில் சேகான் தாலுகாவில் உள்ள பாண்ட்கான், கல்வாட், கதோரா ஆகிய கிராமங்களில் முடி கொட்டும் பிரச்னை அதிகரித்து, மக்களிடையே ஒருவித அச்சம் பரவியுள்ளது.
# கைவிலங்கு

**கைவிலங்கு** (handcuffs) என்பது ஒரு நபரின் மணிக்கட்டுகளை இயக்காதவகையில் வடிவமைக்கப்பட்டக் கட்டுப்பாட்டுச் சாதனமாகும். இவை இரண்டு பகுதிகளைக் கொண்டிருக்கின்றன, இவை ஒரு சங்கிலி, ஒரு கீல் அல்லது கடினமான பட்டை மூலம் இணைக்கப்பட்டுள்ளன. ஒவ்வொரு சுற்றுப்பட்டையிலும் ஒரு நழுவுதிருகி உள்ளது, இது ஒரு நபரின் மணிக்கட்டைச் சுற்றி மூடியவுடன் திறக்கப்படுவதைத் தடுக்கிறது. சாவி இல்லாமலோ கைவிலங்குகளை அகற்றுவதற்கான நிபுணத்துவமில்லாமலோ கைவிலங்குகளை அகற்ற இயலாது, மேலும் கைவிலங்கிடப்பட்ட நபர் ஒரு சில அங்குலங்களுக்கு மேல் தங்களது மணிக்கட்டை நகர்த்த முடியாது, இதனால் பல பணிகளைக் கடினமாக அல்லது சாத்தியமற்றதாக ஆக்குகிறது.  
சந்தேகத்திற்குரிய குற்றவாளிகள் காவல்துறையின் காவலில் இருந்து தப்பிப்பதைத் தடுக்க உலகெங்கிலும் உள்ள சட்ட அமலாக்க முகமையால் கைவிலங்குகள் பரவலாகப் பயன்படுத்தப்படுகின்றன.
# கைவிலங்கு

## பாணிகள்

### உலோகக் கைவிலங்குகள்

சமகால உலோகக் கைவிலங்குகளில் மூன்று முக்கிய வகைகள் உள்ளன: சங்கிலி (ஒரு குறுகியச் சங்கிலியால் ஒன்றாகப் பிடிக்கப்படுகிற கைவிலங்குகள்), கீல் (கீல் கட்டப்பட்ட கைவிலங்குகள் சங்கிலி சுற்றுப்பட்டையை விட குறைவான இயக்கத்தை அனுமதிப்பதால், இவை பரவலாக மிகவும் பாதுகாப்பானதாகக் கருதப்படுகின்றன), திடமானப் பட்டைக் கைவிலங்குகள். *இயாத்து இசுபீட்கப்ஸ்* என்பது ஐக்கிய இராச்சியத்தில் உள்ள பெரும்பாலான காவல்துறைப் படைகளால் பயன்படுத்தப்படும் கடினமான கைவிலங்குகள் ஆகும்.  
1933 ஆம் ஆண்டில் ராயல் கனடியன் மவுண்டட் காவல் அதிகாரிகளின் துப்பாக்கி போன்ற பொருளை குற்றவாளிகள் கைப்பற்றுவதைத் தடுக்க "*மிட்டன் ஹேண்ட்கஃப்ஸ்*" என்ற வகையைப் பயன்படுத்தியது. சட்ட அமலாக்கத்தில் சிலரால் பயன்படுத்தப்பட்டாலும் இது பிரபலமாகவில்லை.
# 2025 கலிபோர்னியா காட்டுத்தீ

**2025 கலிபோர்னியா காட்டுத்தீ** (*2025 California wildfire season*), ஐக்கிய அமெரிக்காவின் கலிபோர்னியா மாகாணத்தின் தெற்கு கலிபோர்னியாவின் லாஸ் ஏஞ்சலஸ் கவுண்டி சுற்றியுள்ள மலைக்காடுகளில் தொடர்ந்து கட்டுக்கடங்காமல், 35,999 ஏக்கர் பரப்பளவில் 98 இடங்களில் பரவிக் கொண்டிருக்கும் தீயைக் குறிக்கிறது. காட்டுதீயால் இதுவரை 11 பேர் கொல்லப்பட்டனர் மற்றும் 22க்கும் மேற்பட்டவர்கள் காயமடைந்தனர். 10 ஆயிரம் வணிக கட்டடங்களும், 30 ஆயிரம் குடியிருப்புகளும் தீயில் கருகின. காட்டுத் தீ பரவும் பகுதிகளில் இருந்து சுமார் 2 இலட்சம் மக்கள் வெளியேற உத்தரவிடப்பட்டது. காட்டுத்தீயை அணைக்க 6 தீயணைப்பு படைக்குழுவினர் கடுமையாக போராடி வருகின்றனர்.அமெரிக்க அதிபர் ஜோ பைடன் இத்துயர நிகழ்வை பேரிடராக அறிவித்துள்ளார்.இத்தீயால் ரூபாய் 13 இலட்சம் கோடி மதிப்பிலான சொத்துக்களுக்கு இழப்பு ஏற்பட்டுள்ளது.
# 2025 கலிபோர்னியா காட்டுத்தீ

## சுருக்கம்

தெற்கு கலிபோர்னியாவில் 7 சனவரி 2025 அன்று எரியத் துவங்கிய காட்டுத்தீ, தற்போது ஈட்டன், அல்டாடெனா, பாலிசேட்ஸ் மற்றும் லாஸ் ஏஞ்சலஸ் கவுண்டியை சுற்றி வளைத்து எரிகிறது.பாலிசேட்ஸ் பகுதியில் 22,600 ஏக்கர் பகுதி எரிந்த நிலையில், 11 சதவீதம் மட்டுமே அணைக்கப்பட்டு உள்ளது. ஈட்டன் மற்றும் அல்டெண்டா பகுதிகளில் 14 ஆயிரம் ஏக்கர் நிலம் எரிந்தது. 15 சதவீதம் பகுதிகளில் மட்டுமே தீ அணைக்கப்பட்டது. ஹாலிவுட் மலைப் பகுதியில் உள்ள வீடுகள், பள்ளிகள் மற்றும் வணிக கட்டடங்கள் உட்பட 5,300 கட்டடங்கள் அழிந்தன.
# 2025 கலிபோர்னியா காட்டுத்தீ

## காரணம்

மழையில்லாமல் வறண்ட வானிலை காரணமாக, வறண்ட புதர் மண்டிய நிலப்பரப்பு மற்றும் மலைப்பகுதியில் இருந்து கடலை நோக்கி வீசும் கடுமையான காற்று ஆகியவை தீப்பிடிக்க காரணமாக கூறப்பட்டது. லாஸ் ஏஞ்சலிசில் ஏற்பட்ட காட்டுத்தீக்கு பலத்த காற்று மற்றும் வறண்ட வானிலையே காரணம் என உள்ளூர் அதிகாரிகள் சுட்டிக்காட்டியுனர். மேலும் இப்பகுதியில் ஏற்படும் 95 சதவீதம் காட்டுத்தீ மனிதர்களால் ஏற்படுகிறது என்றும் தற்போதைய தீ எவ்வாறு ஏற்பட்டது என்பது அறியப்படவில்லை.
# செண்டூர்

**செண்டூர்** என்பது இந்தியா தமிழ்நாடு மாநிலத்தின் விழுப்புரம் மாவட்டத்திலுள்ள ஒரு புறநகர்ப் பகுதியாகும்.
# செண்டூர்

## அமைவிடம்

கடல் மட்டத்திலிருந்து சுமார் 83.66 மீ. உயரத்தில், என்ற புவியியல் ஆள்கூறுகள் கொண்டு செண்டூர் அமையப் பெற்றுள்ளது.
# செண்டூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், செண்டூர் ஊரின் மொத்த மக்கள்தொகை 2,885 பேர் ஆகும். இதில் 1,454 பேர் ஆண்கள் மற்றும் 1,431 பேர் பெண்கள் ஆவர்.
# செண்டூர்

## சமயம்

### இந்துக் கோயில்

வரதராஜ பெருமாள் கோயில் என்ற பெருமாள் கோயில் ஒன்று செண்டூர் பகுதியில் அமைந்துள்ளது.
# செண்டூர்

## அரசியல்

செண்டூர் பகுதியானது, மயிலம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஆரணி மக்களவைத் தொகுதி சார்ந்தது.
# இந்தோனேசிய இந்து கோயில்களின் பட்டியல்

**இந்தோனேசிய இந்து கோயில்களின் பட்டியல்** ஆங்கிலம்: *List of Hindu temples in Indonesia;* இந்தி: इंडोनेशिया में हिंदू मंदिरों की सूची) என்பது இந்தோனேசியாவின் சுமாத்திரா, ஜாவா, பாலி, கலிமந்தான் பகுதிகளில் உள்ள இந்து கோயில்களைக் குறிப்பிடுவதாகும். அதே வேளையில், இந்தோனேசியாவில் உள்ள இந்துக்கள் என்பவர்கள் பாலினிய மக்கள், ஜாவானிய மக்கள், இந்திய இனக் குழுக்கள்; மற்றும் பல்வேறு இந்தோனேசிய இனக் குழுக்களைச் சார்ந்த பல்லினச் சமூகத்தினர் ஆவார்கள்.  
இந்து மதம், இந்தோனேசிய பண்பாட்டு வளர்ச்சியிலும் அதன் வரலாற்றிலும் ஆழமான தாக்கத்தை ஏற்படுத்தி வந்துள்ளது. பூர்வீக ஆஸ்திரோனேசிய மூதாதையர் *(Austronesian Ancestrals)*; மற்றும் இயற்கை வழிபாட்டைக் கடைப்பிடிக்கும் இந்தோனேசிய பூர்வீகவாசிகளையும் இந்துக்களாக வகைப்படுத்தலாம்.
# இந்தோனேசிய இந்து கோயில்களின் பட்டியல்

## பொது

தயாக்கு மக்கள் *(Dayak people),* பாத்தோக் காரோ மக்கள் *(Batak Karo),* ஜாவானிய மக்கள் (சாவகத் தொன்னெறி), மற்றும் படூய் மக்கள் *(Baduy people);* *(Sunda Wiwitan)* போன்றவர்களும் பூர்வீகவாசிகளின் வகையில் சேர்கிறார்கள். இந்து தயாக்கு மக்கள் மற்றும் ககாரிங்கான் இந்து சமயக் குழுக்கள் *(Kaharingan);* மத்திய கலிமந்தான் பகுதியில் மையம் கொண்டுள்ளனர்.  
இந்தோனேசியாவில் கிபி 130-ஆம் ஆண்டுகளில் பரவத் தொடங்கிய இந்து நாகரிகம், இந்தோனேசிய பிராந்திய அரசியலின் சமூகக் கட்டமைப்பையும்; மாநிலங்களின் பண்பாட்டுக் கூறுகளையும் மாற்றி அமைத்தது. சமசுகிருத மயமாக்கல் காலத்திலும், தென்கிழக்கு ஆசியாவில் இந்துமதம் பரவியிருந்த காலத்திலும், இந்தோனேசியாவில் இந்து சமயம் பரவத் தொடங்கியது என்றும் கூறலாம்.
# இந்தோனேசிய இந்து கோயில்களின் பட்டியல்

## பொது

### கலிமந்தான் இந்துக்கள்

2023-ஆம் ஆண்டு புள்ளிவிவரங்களினபடி, இந்தோனேசியாவின் மொத்த மக்கள்தொகையில் 1.7% விழுக்காட்டினர் இந்து மதத்தைப் பின்பற்றப்பற்றுகின்றனர். 2023 மக்கள் தொகை கணக்கெடுப்பின்படி, பாலி மக்கள் தொகையில் 92.29% மற்றும் மத்திய கலிமந்தானின் மக்கள் தொகையில் 15.75% இந்துக்களாக உள்ளனர்.  
இருப்பினும், 4-ஆம் நூற்றாண்டு முதல் 15-ஆம் நூற்றாண்டு வரை, இந்து மதமும் பௌத்தமும் பெரும்பான்மையான மக்களால் பின்பற்றப்பட்டன. மேலும், இயற்கை வழிபாடு; மற்றும் மூதாதையர் ஆவிகளை வணங்கிய பூர்வீக ஆன்ம வாதம்; மற்றும் பிற மத நம்பிக்கைகளும் இருந்தன.
# இந்தோனேசிய இந்து கோயில்களின் பட்டியல்

## பொது

### இந்தோனேசிய தீவுகளில் இந்து மதம்

15-ஆம், 16-ஆம் நூற்றாண்டுகளில் இந்தோனேசிய தீவுகளில் இசுலாம் பரவியதும் இந்து மதமும் பௌத்தமும் சிறுபான்மை மதங்களாக மாறின. இருப்பினும், இந்து மதத்தின் செல்வாக்கு அடையாளங்கள் பாலி, ஜாவா மற்றும் சுமாத்திரா கலாசாரங்களில் ஆழமாகப் பதிந்துவிட்டன. ஒரு காலத்தில் இந்து மதம் ஆழமாய் ஆதிக்கம் செலுத்திய பிராந்தியங்களின் கடைசி எச்சமாக, தற்போது பாலி தீவு மாறிவிட்டது.
# இந்தோனேசிய இந்து கோயில்களின் பட்டியல்

## வரலாறு

### இந்து சமயத்தின் வருகை

முதலாவது இந்து அரசாக அறியப்படுகிறது]]  
இந்தோனேசியாவின் இந்துநெறி என்பது, அந்த நாட்டின் தொல்குடிகளின் நீத்தார் வழிபாடு; இயற்கை மற்றும் விலங்கு வழிபாடுகள்; இந்திய மரபுகளின் கலப்பு; ஆகியவற்றின் விளைவாக வளர்ச்சி கண்டது. அதே வேளையில், இந்தோனேசிய இந்து சமயம் என்பது இந்தியாவின் சைவ நெறியை அடிப்படையாகக் கொண்டது. அத்துடன், தென் இந்தியாவில் இருந்து இந்து சமயம் பரவியிருக்கலாம் என்றும் அறியப்படுகின்றது.  
பெரும்பாலும் இந்து சமயம், முதலாம் நூற்றாண்டிலேயே தமிழக மற்றும் கலிங்க வணிகர்கள் மூலம் இந்தோனேசியாவை அடைந்திருக்கலாம் என்றும் நம்பப்படுகிறது.
# இந்தோனேசிய இந்து கோயில்களின் பட்டியல்

## வரலாறு

### மாதரம் இராச்சியம்

இந்தோனேசியாவில் காணப்படும் **சண்டி** எனப்படும் பழைமை வாய்ந்த இந்துக் கோயில்களும்; எட்டாம் நூற்றாண்டைச் சேர்ந்த கல்வெட்டுகளும்; சிவன், உமை, பிள்ளையார், திருமால் முதலியோரின் வழிபாடுகள்; போன்றவை கி.பி. 1000-ஆம் ஆண்டுகளுக்கு முன்னரே, அங்கு இநது சமயம் நிலவியதற்குச் சான்றுகளாகும். 414-இல் இலங்கையில் இருந்து சீனா திரும்பிய சீன நாட்டுப் பயணி பாகியன் என்பவர், ஜாவா தீவில் சைவத்தையும் பௌத்தத்தையும் கடைப்பிடித்த சஞ்சய வம்சாவளி; மற்றும் சைலேந்திர வம்ச அரசுகள் அங்கு ஒற்றுமையாக ஆட்சி புரிவதையும், சஞ்சய மன்னன் பெரும் செல்வவளத்துடன் திகழ்வதையும் குறிப்பிட்டுள்ளார்.  
மாதரம் இராச்சியத்திற்கு முன்னும் பின்னும் இருந்த தருமநகரா இராச்சியம், கலிங்க இராச்சியம், கேடிரி அரசு, சிங்காசாரி அரசு, சிறீவிஜயம் முதலான இராச்சியங்களும்; அவற்றை அடுத்து 11-ஆம் நூற்றாண்டில் ஜாவா உருவான மயாபாகித்து பேரரசும் சைவ இராச்சியங்களாகவே இருந்துள்ளன. அத்துடன், மதச் சகிப்புத் தன்மையுடன், சைவத்துடன் பௌத்தத்தையும், ஜாவா தீவின் தொல்நெறிகளையும் கூடவே பின்பற்றி வந்திருக்கின்றன.
# இந்தோனேசிய இந்து கோயில்களின் பட்டியல்

## வகை

இந்தப் பட்டியலில் இந்தோனேசியாவின் முக்கியமான (ஒரு பகுதி) கோயில்கள் மட்டுமே பட்டியலிடப்பட்டு உள்ளன. *(அனைத்துக் கோயில்களும் பின்னர் இற்றைப் படுத்தப்படும்)*
# இந்தோனேசிய இந்து கோயில்களின் பட்டியல்

## வகை

### சண்டி

- அசு ஆலயம்
- பாடுட் ஆலயம்
- பானோன்ஆலயம்
- பாரோங்ஆலயம்
- போஜோங்மெஞ்சே ஆலயம்
- பூமி ஆயூ ஆலயம்
- சங்குவாங் கோவில்
- செத்தோ ஆலயம்
- தியெங் ஆலயம்
- கெபாங் கோயில், யோக்யகர்த்தா
- கெடோங் சொங்கோ ஆலயம்
- குனோங் காங்சிர் ஆலயம்
- உக்கிர் கோவில்
- இச்சோ கோவில்
- ஜாகோ ஆலயம்
- ஜாவி கோயில், கிழக்கு ஜாவா
- கெடுலான் கோயில்
- கிடால் ஆலயம்
- கிம்புலான் கோயில், யோக்யகர்த்தா
- லியாங்கான் ஆலயம்
- மெராக் கோயில், மத்திய ஜாவா
- மோரோங்கான் ஆலயம்
- பாரி ஆலயம்
- பிரம்பானான் கோயில்
- பெனத்தாரான் கோவில்
- சம்பிசாரி ஆலயம்
- சிங்காசாரி கோயில், கிழக்கு ஜாவா
- சுகு கோயில்
- சுரவானா கோயில், கிழக்கு ஜாவா
- துரோவுலான் தொல்லியல் வளாகம்
- உம்பூல் கோயில், மத்திய ஜாவா
# இந்தோனேசிய இந்து கோயில்களின் பட்டியல்

## வகை

### பாலி புரா ஆலயங்கள்

- புரா பெஜி சாங்சிட் ஆலயம்
- பெசாகி கோயில், பாலி
- புரா தாலெம் பாடாங் தெகாய் ஆலயம்
- புரா தலேம் சேகரா மது, வடக்கு பாலி
- புரா கெடே பெரஞ்சாக் ஆலயம்
- புரா கோவா லாவா, பாலி
- குனோங் காவி
- புரா கெகான், பாலி
- புரா லெம்புயாங் லூகூர் ஆலயம்
- புரா லூகூர் பத்துகாரு ஆலயம்
- புரா மாஸ்பகித், பாலி
- புரா மெதுவே காராங், வடக்கு பாலி
- புரா பாராயங்கான் அகோங் ஜகாட்கர்த்தா ஆலயம்
- புரா ரம்புட் சிவி ஆலயம்
- புரா தாமான் ஆயூன் ஆலயம்
- தானா லோட், பாலி
- எம்பூல் தீர்த்தக் கோயில், பாலி
- புரா உலுன் டானு பத்தூர் ஆலயம்
- புரா உலுன் டானு பிராத்தான் ஆலயம்
- உலுவாத்து கோவில்
# இந்தோனேசிய இந்து கோயில்களின் பட்டியல்

## வகை

### கோயில்

- மாரியம்மன் கோயில், மேடான், வடக்கு சுமத்ரா
- செரி சனதான தர்ம ஆலயம்
- செரி சித்தி விநாயகர் ஆலயம்
- செரி சிவா ஆலயம்
- பழனி ஆண்டவர் ஆலயம்
# இருமெத்தில் இருகார்பனேட்டு

**இருமெத்தில் இருகார்பனேட்டு** (*Dimethyl dicarbonate*) என்பது C<sub>4</sub>H<sub>6</sub>O<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைமெத்தில் டைகார்பனேட்டு என்ற பெயராலும் இச்சேர்மம் அறியப்படுகிறது. அறை வெப்பநிலையில் அதிக செறிவும் கார வாசனையும் கொண்டு ஒரு நிறமற்ற திரவமாகக் காணப்படுகிறது. பானப் பாதுகாப்பு, பதப்படுத்தும் உதவி அல்லது கிருமி நீக்கியாக (உணவு சேர் பொருள்களுக்கான பன்னாட்டு எண் அமைப்பு. 242) பயன்படுத்தப்படுகிறது.) ஈசுட்டு, பாக்டீரியா அல்லது பூஞ்சை போன்ற வழக்கமான பானத்தை கெடுக்கும் நுண்ணுயிரிகளுக்கு எதிராக மிகவும் செயல்பாட்டில் உள்ளது.
# இருமெத்தில் இருகார்பனேட்டு

## பயன்கள்

இருமெத்தில் இருகார்பனேட்டு நுண்ணுயிர் கெட்டுப்போவதைத் தடுப்பதன் மூலம் பானங்களை நிலைப்படுத்தப் பயன்படுகிறது. மது அல்லாத மற்றும் மது பானங்களான திராட்சை மது, ஆப்பிள் மது, பீர் கலந்த பானங்களில் பயன்படுத்தப்படுகிறது. பானத்தை கெடுக்கும் நுண்ணுயிரிகள் புரதங்களின் மெத்தாக்சிகார்பனைலேற்றம் மூலம் கொல்லப்படுகின்றன.  
நுண்ணுயிர் வளர்சிதை மாற்றத்தில் ஈடுபடும் நொதிகளைத் தடுப்பதன் மூலம் இருமெத்தில் இருகார்பனேட்டு செயல்படுகிறது. எ.கா. அசிட்டேட் கைனேசு மற்றும் எல்-குளுட்டாமிக் அமிலம் டீகார்பாக்சிலேசு. ஆல்ககால் டீயைதரசினேசு மற்றும் கிளைசெரால்டிகைடு 3-பாசுப்பேட்டு டீயைதரசினேசு ஆகிய நொதிகளைத் தடுப்பதன் மூலம் இருமெத்தில் இருகார்பனேட்டு இவற்றின் இசுட்டைடின் கூறுகளின் மெத்தாக்சிகார்பைனலேற்றத்தை ஏற்படுத்துகிறது என்றும் முன்மொழியப்பட்டுள்ளது.  
திராட்சை மதுவில், இது பெரும்பாலும் பொட்டாசியம் சார்பேட்டுக்கு பதிலாகப் பயன்படுத்தப்படுகிறது. ஏனெனில் இது பிரெட்டனோமைசசு போன்ற மது கெட்டுப்போகும் ஈசுட்டுகளை செயலிழக்கச் செய்கிறது. பானங்களில் சேர்க்கப்பட்டவுடன், இருமெத்தில் இருகார்பனேட்டின் செயல்திறன் பின்வரும் வினைகளால் வழங்கப்படுகிறது:  
:C<sub>4</sub>H<sub>6</sub>O<sub>5</sub> + நீர் → மெத்தனால் + கார்பன் டை ஆக்சைடு
:C<sub>4</sub>H<sub>6</sub>O<sub>5</sub> + எத்தனால் → எத்தில் மெத்தில் கார்பனேட்டு
:C<sub>4</sub>H<sub>6</sub>O<sub>5</sub> + அம்மோனியா → மெத்தில் கார்பமேட்டு
:C<sub>4</sub>H<sub>6</sub>O<sub>5</sub> + அமினோ அமிலம் → தருவிக்கப்பட்ட கார்பாக்சிமெத்தில்  
மதுவை கிருமி நீக்கம் செய்ய வேண்டியிருக்கும் போது, ஆனால் அதை வடிகட்டவோ, பகுதித் தொற்றுநீக்கம் செய்யவோ அல்லது கந்தகமாக்கவோ முடியாதபோது இருமெத்தில் இருகார்பனேட்டின் பயன்பாடு மிகவும் பயனுள்ளதாக இருக்கும். கார்பனேற்றப்பட்ட அல்லது கார்பனேற்றப்படாத சாறு பானங்கள், சமச்செறிவு விளையாட்டு பானங்கள், குளிரூட்டப்பட்ட தேநீர் மற்றும் சுவையூட்டப்பட்ட நீர் போன்ற மது அல்லாத பானங்களை நிலைப்படுத்தவும் இருமெத்தில் இருகார்பனேட் பயன்படுத்தப்படுகிறது. வெல்கோரின்® என்ற வர்த்தகப் பெயரில் இருமெத்தில் இருகார்பனேட்டு இலாங்சசு நிறுவனத்தால் தயாரிக்கப்படுகிறது.  
பானத்தை நிரப்புவதற்கு முன்பு இருமெத்தில் இருகார்பனேட்டு சேர்க்கப்படுகிறது. பின்னர் அது சிறிய அளவிலான மெத்தனால் மற்றும் கார்பன் டை ஆக்சைடாக உடைகிறது. இவை இரண்டும் பழச்சாறுகள் மற்றும் காய்கறி சாறுகளின் இயற்கையான கூறுகளாகும்.  
உணவுக்கான ஐரோப்பிய ஒன்றிய அறிவியல் குழு, அமெரிக்காவில் உள்ள உணவு மற்றும் மருந்து கட்டுப்பாடு அமைப்பு, உலக சுகாதார நிறுவனத்தின் உணவு சேர் பொருட்களுக்கான கூட்டு நிபுணர் குழு ஆகியவை பானங்களில் இருமெத்தில் இருகார்பனேட்டின் பாதுகாப்பான பயன்பாட்டை உறுதிப்படுத்தியுள்ளன. 1988 ஆம் ஆண்டில் திராட்சை மதுவில் இதைப் பயன்படுத்த உணவு மற்றும் மருந்து கட்டுப்பாட்டு அமைப்பு ஒப்புதல் அளித்தது. அதிகபட்ச அளவு 200 மி.கி/லி என நிர்ணயிக்கப்பட்டது. மருந்தளவு நேரத்தில் 500 ஈசுட்டு செல்கள்/மி.லி. என்ற அளவுக்கு குறைவாக இருந்தால் மட்டுமே இந்த ஒப்புதல் கிடைக்கும். இது ஐரோப்பிய ஒன்றியத்திலும் ஐ242 என்ற எண்ணின் கீழ் பட்டியலிடப்பட்டுள்ளது. இருமெத்தில் இருகார்பனேட்டு ஆத்திரேலியா மற்றும் நியூசிலாந்திலும் அங்கீகரிக்கப்பட்டுள்ளது.
# சோமையம்பாளையம்

**சோமையம்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
# சோமையம்பாளையம்

## அமைவிடம்

கடல் மட்டத்திலிருந்து சுமார் 483 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் சோமையம்பாளையம் அமையப் பெற்றுள்ளது.
# சோமையம்பாளையம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், சோமையம்பாளையம் ஊரின் மொத்த மக்கள்தொகை 14,787 பேர் ஆகும். இதில் 7,416 பேர் ஆண்கள் மற்றும் 7,371 பேர் பெண்கள் ஆவர்.
# சோமையம்பாளையம்

## அரசியல்

சோமையம்பாளையம் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# கணுவாய்

**கணுவாய்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். வனப்பகுதியை ஒட்டி இவ்வூர் அமைந்துள்ளதால், யானைகள் அவ்வப்போது இவ்வூருக்குள் வந்து செல்கின்றன.
# கணுவாய்

## அமைவிடம்

கடல் மட்டத்திலிருந்து சுமார் 503.72 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் கணுவாய் அமையப் பெற்றுள்ளது.
# கணுவாய்

## சமயம்

### இந்துக் கோயில்

கணுவாய் பகுதியில் பட்டத்தரசி அம்மன் என்ற கிராமக் கோயில் ஒன்று உள்ளது. மேலும், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற கற்குமலை ஈசுவரர் கோயில் என்ற சிவன் கோயில் ஒன்றும் இங்குள்ளது.
# கணுவாய்

## அரசியல்

கணுவாய் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# போத்தனூர் சந்திப்பு தொடருந்து நிலையம்

**போத்தனூர் சந்திப்பு** தொடருந்து நிலையம் (நிலையக் குறியீடு: PTJ), கோயம்புத்தூர் போத்தனூரில் உள்ள ஓர் இந்திய தொடருந்து நிலையமாகும். இது தெற்கு ரயில்வே மண்டலத்தின் சேலம் தொடருந்து கோட்டத்தின் கீழ் வருகிறது மற்றும் இந்திய இரயில் நிலைய வகைப்பாட்டு முறையின் கீழ் என். எஸ். ஜி-5 என வகைப்படுத்தப்பட்டுள்ளது.
# போத்தனூர் சந்திப்பு தொடருந்து நிலையம்

## வரலாறு

மேற்குக் கடற்கரையை இந்தியாவின் பிற பகுதிகளுடன் இணைக்கும் போத்தனூர்-சென்னை பாதையின் ஒரு பகுதியாக 1862 ஆம் ஆண்டில் போத்தனூரில் ரயில் நிலையம் திறக்கப்பட்டதன் மூலம் கோயம்புத்தூரில் ரயில் சேவை தொடங்கியது. இது இன்றைய தமிழ்நாட்டின் எல்லைக்குள் செயல்படும் மூன்றாவது ரயில் நிலையமாகும்.போத்தனூரை மேட்டுப்பாளையத்துடன் இணைக்கும் கிளை வழித்தடம் 1873 பிப்ரவரியில் செயல்படத் தொடங்கியது. 1956 வரை, கோயம்புத்தூர் ரயில்வே பிரிவு போத்தனூரை தலைமையகமாக கொண்டு செயல்பட்டு வந்தது, தலைமையகம் ஓலவக்கோட்டுக்கு மாற்றப்பட்டது, பின்பு இது பாலக்காடு தொடருந்து கோட்டமாக மாறியது. இந்த நிலையம் 2006 ஆம் ஆண்டில் புதிதாக உருவாக்கப்பட்ட சேலம் தொடருந்து கோட்டத்தின் ஒரு பகுதியாக மாறியது. 2023 ஆம் ஆண்டு நிலவரப்படி, இது என். எஸ். ஜி-5 நிலையமாக வகைப்படுத்தப்பட்டுள்ளது (வருடாந்திர வருவாய் 10 முதல் 100 மில்லியன் ரூபாய் மற்றும் 1 முதல் 2 மில்லியன் பயணிகள் கையாளப்படுகிறார்கள்.&nbsp;&nbsp;
# போத்தனூர் சந்திப்பு தொடருந்து நிலையம்

## தொடருந்து பாதைகள்

இந்த நிலையத்தில் ஐந்து நடைமேடைகள் உள்ளன. இந்த நிலையம் ஜோலார்பேட்டை-ஷோரனூர் பாதை மற்றும் கோயம்புத்தூர்-பொள்ளாச்சி பாதை மற்றும் கோவை-மேட்டுப்பாளையம் பாதை ஆகியவற்றின் சந்திப்பாக செயல்படுகிறது.
# போத்தனூர் சந்திப்பு தொடருந்து நிலையம்

## சேவைகள்

இந்த நிலையம் நீண்ட தூர ரயில்கள் மற்றும் உள்ளூர் ரயில்களை கையாளுகிறது. கோயம்புத்தூர்-பொள்ளாச்சி வழித்தடத்தின் பாதை மாற்றம் முடிந்த பிறகு, இந்த நிலையம் கோயம்புத்தூர் சந்திப்பு துணை ரயில் நிலையமாக செயல்படுகிறது.
# போத்தனூர் சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, போத்தனூர் சந்திப்பு தொடருந்து நிலையத்தை புதுப்பிக்கும் பணிக்கு 24 கோடி ரூபாய் ஒதுக்கப்பட்டுள்ளது.
# அம்பாசமுத்திரம் தொடருந்து நிலையம்

அம்பாசமுத்திரம் தொடருந்து நிலையம் (**அம்பாசமுத்திரம் ரயில் நிலையம்**) என்பது தெற்கு ரயில்வே மண்டலத்தின் மதுரை தொடருந்து கோட்டத்திலுள்ள என். எஸ். ஜி-5 வகை இந்திய ரயில் நிலையமாகும். இங்கு தானியங்கி மூலம் டிக்கெட் விற்பனை செய்யும் கருவி உள்ளது . இந்த ரயில் நிலையம் கிழக்கு ஆம்பூர் மற்றும் கல்லிடைக்குறிச்சி இடையே உள்ளது.
# அம்பாசமுத்திரம் தொடருந்து நிலையம்

## திட்டங்கள் மற்றும் வளர்ச்சி

இந்திய ரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்பட வேண்டிய தமிழ்நாட்டின் 73 நிலையங்களில் இதுவும் ஒன்றாகும். இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை தொடருந்து கோட்டத்தில் அம்பாசமுத்திரம் தொடருந்து நிலையத்தை புதுப்பிக்கும் பணிக்கு 10.81 கோடி ரூபாய் ஒதுக்கப்பட்டுள்ளது.
# டீப்சீக்

**டீப்சீக்** (சீன மொழி: 深度求索; பின்யின்: 深shēn度dù求qiú索suǒ), ) என்பது காங்சூவைத் தளமாகக் கொண்ட ஒரு சீன செயற்கை நுண்ணறிவு (AI) நிறுவனம் ஆகும். இது சீன ஹெட்ஜ் நிதியான *ஹை-ஃப்ளையர்* மூலம் நிறுவப்பட்டு ஆதரிக்கப்படுகிறது. இதன் தலைமை நிர்வாக அதிகாரி லியான் வென்ஃபெங் ஆவார்.  
இது நிறுவனத்தின் பெயரில் திறந்த மூல மாதிரிகளை வெளியிட்டுள்ளது. இந்த நிறுவனம், கணிதம், குறியீட்டில் கவனம் செலுத்துகிறது.
# டீப்சீக்

## பின்னணி

ஹை-ஃப்ளையர், 2007-2008 நிதி நெருக்கடியின் போது மாணவர்களாக வர்த்தகம் செய்யத் தொடங்கிய ஜெஜியாங் பல்கலைக்கழகத்தைச் சேர்ந்த மூன்று பொறியாளர்களால் 2015 - ஆம் ஆண்டில் உருவாக்கப்பட்டது. வர்த்தகம் செய்ய இந்த நிறுவனம் இயந்திர கற்றலைப் பயன்படுத்தியது. 2019 ஆம் ஆண்டில், இது *ஹை-ஃப்ளையர்* செயற்கை நுண்ணறிவினை நிறுவியது, இது செயற்கை நுண்ணறிவுப் படித்தீர்வுகளுக்காகவும், அதன் அடிப்படை பயன்பாடுகள் பற்றிய ஆராய்ச்சிக்காகவும் அர்ப்பணிக்கப்பட்டது. 2021- ஆம் ஆண்டில், இதன் அனைத்து உத்திகளும் செயற்கை நுண்ணறிவுத் திறனைப் பயன்படுத்துகின்றன, இது *ரினைசன்ஸ் டெக்னாலஜியுடன்* ஒப்பிடப்படுகிறது.  
ஏப்ரல் 2023 இல், செயற்கைப் பொது நுண்ணறிவை ஆராய்ச்சி செய்ய ஒரு புதிய சுயாதீன அமைப்பை உருவாக்குவதாக அறிவித்தது. இருப்பினும் நிதி வணிகத்திலிருந்து தொடர்பற்றதாக இருக்கும் என்றும் அறிவித்தது. மே 2023 இல், நிறுவனம் டீப்சீக் என தொடங்கப்பட்டது. டீப்சீக்கின் வளர்ச்சிக்கு *ஹை-ஃப்ளையர்* மூலம் நிதியளிக்கப்படுகிறது.
# டீப்சீக்

## வெளியீட்டு வரலாறு

நவம்பர் 2, 2023-இல், டீப்சீக் அதன் முதல் மாதிரியான டீப்சீக் குறியீடாக்கியினை வெளியிட்டது. இது திறமூலமானதாகவும் வணிக பயன்பாட்டிற்கு இலவசமாகப் பயன்படுத்திக்கொள்ளும் வகையிலும் உள்ளது.  
29 நவம்பர் 2023 இல், டீப்சீக்67B அளவுருக்கள் வரை அளவிடப்பட்ட பெரிய மொழி மாதிரியை இந்த நிறுவனம் அறிமுகப்படுத்தியது. இது GPT-4 இன் செயல்திறனுடன் வெளியீட்டு நேரத்தில் கிடைக்கும் மற்ற மொழிமாதிகளுடன் போட்டியிடும் வகையில் உருவாக்கப்பட்டது. இருப்பினும் இது கணக்கீட்டு திறன் மற்றும் அளவிடுதல் ஆகியவற்றில் சவால்களை எதிர்கொண்டது. டீப்சீக் சேட் என்ற அரட்டைச் செயலியும் வெளியிடப்பட்டது.
# டீப்சீக்

## டீப்சீக்கின் எழுச்சி

சனவரி 2025ல் சீனாவின் டீப்சீக் நிறுவனம் மலிவு விலையில் வழங்கும், செயற்கை நுண்ணறிவு செயலி பிற நிறுவனங்களின் செயலிகளை பின்னுக்குத் தள்ளி முன்னிலை வகிக்கிறது. இதனால் செயற்கை நுண்ணறிவு செயலிகள் வழங்கும் என்விடியா, மைக்ரோசாப்ட் மற்றும் *மெட்டா*ஆகிய பெருநிறுவனங்களின் பங்குகள் சந்தையில் வீழ்ச்சி கண்டது. 27 சனவரி 2025 அன்று மட்டும் அமெரிக்கப் பங்குச் சந்தையில் என்விடியா நிறுவனம் 6,00 பில்லியன் அமெரிக்க டாலரை இழந்தது.
# டீப்சீக்

## இதனையும் காண்க

- லியான் வென்ஃபெங்
# பீட்டா தலைமுறை

**பீட்டா தலைமுறை** (*Generation Beta*) (சுருக்கமாக:**ஜென் பீட்டா** ( **Gen Beta**) என்பது பரிந்துரைகக்ப்பட்ட
மக்கள் தொகையியலின் ஒரு தலைமுறையினர் ஆவார். ஒரு தலைமுறை என்பது 15 முதல் 20 ஆண்டுகள் கொண்டிருக்கும்.  
01 சனவரி 2025 முதல் 31 டிசம்பர் 2039 வரை பிறப்பவர்களை பீட்டா தலைமுறையினர் என்று அழைக்கப்படுவர். பீட்டா தலைமுறையினர் பெரும்பாலும் (1980-1995களில் பிறந்தவர்கள்) ஒய் தலைமுறையினருக்கும் மற்றும் (1990களின் பிற்பகுதி முதல் 2010களின் துவக்கத்தில் பிறந்தவர்கள்) **Z தலைமுறையினருக்கும்** (Gen Z). பிறந்தவர்களாக இருப்பர்.
அடுத்த பத்தாண்டுகளில் உலகின் மக்கள்தொகையில் 16% பேர் பீட்டா தலைமுறையினராக இருப்பர். இத்தலைமுறையினரில் பலர் 22ஆம் நூற்றாண்டிலும் வாழ்வார்கள்.  
சமூக ஆய்வுக்காகவும், தலைமுறை மாற்றம் பற்றிய கருத்துகளுக்காகவும் தலைசிறந்த எதிர்காலவாதியான (Futurist) ஆஸ்திரேலியா அறிஞர் *மார்க் மெக்கிரிண்டில்* என்பவர் பீட்டா தலைமுறை எனும் சொல்லை முதன்முதலில் அறிமுகப்படுத்தியவர் ஆவார்.
# பீட்டா தலைமுறை

## பீட்டா தலைமுறையினரின் குணநலன்கள்

பீட்டா தலைமுறையினர் தகவல் தொழில்நுட்பத்துறையில் செயற்கை நுண்ணறிவு வசதியை முழுமையாகப் பயன்படுத்தப் போகும் தலைமுறையினர் ஆவார். பீட்டா தலைமுறையினர் தமக்கு முந்தைய ஆல்பா தலைமுறையினருக்கு சவால் விடும் அளவிற்கு செயற்கை நுண்ணறிவு, மெய்நிகர் உண்மை (விர்ச்சுவல் ரியாலிட்டி), மெட்டா வெர்ஸ் போன்ற திறன்மிகு தொழில்நுடபங்களில் உச்சபட்ச வளர்ச்சியை காண்பார்கள். இத்தலைமுறையினரின் பள்ளி, கல்லூரி மற்றும் அலுவலக வாழ்க்கை முற்றிலும் செயற்கை நுண்ணறிவு கொண்டதாக இருக்கும் என அறிஞர் மார்க் மெக்கிரிண்டில்.கூறுகிறார்.  
பீட்டா தலைமுறையினரின் விரல் நுனியில் எல்லாம் இருந்தும், காலநிலை மாற்றம், நகரமயமாக்கல் மற்றும் மக்கள்தொகைப்பெருக்கம் போன்றவற்றால் பாதிக்கப்படுவார்கள்.  
ஆர்வம் மற்றும் உள்ளடக்கிய தன்மை கொண்ட இத்தலைமுறையினரின் தனியுரிமை (பிரைவசி) என்பது பெரும் பிரச்சனையாக இருக்கும். இதனால் நிம்மதி இழந்து மனநல ஆலோசனை தேடுவது அதிகரிக்கும்.  
சுற்றுச்சூழல் பற்றிய பொறுப்புணர்வில், தங்களின் முந்தைய தலைமுறையினரான ஜென் Z மற்றும் ஜென் ஆல்பா தலைமுறையினரை விட பன்மடங்கு பொறுப்புணர்வுடன் இருப்பர்.
# பீட்டா தலைமுறை

## இதனையும் காண்க

- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# ஆல்பா தலைமுறை

**ஆல்பா தலைமுறை** (*Generation Alpha*), மக்கள் தொகையியலில் தலைமுறையை வகுப்பதில் ஒரு பிரிவினர். இத்தலைமுறையினர் Z தலைமுறையினருக்கு பிந்தியும், பீட்டா தலைமுறையினருக்கு முந்தியும் பிறந்தவர்கள்.அதாவது 2010ஆம் ஆண்டிற்கும் 2024ஆம் ஆண்டிற்கும் இடையில் பிறந்தவர்களை ஆல்பா தலைமுறையினர் என ஆஸ்திரேலியாவைச் சேர்ந்த எதிர்காலவாதியான அறிஞர் *மார்க் மெக்கிரிண்டில்* குறிப்பர்.  
தற்போது நவீனத் தொழில்நுட்ப வளர்ச்சியின் வேகத்துக்கு ஈடுகொடுக்கும் இளம் ஆல்பா தலைமுறையினர் கணினிப் பொறியியல் மற்றும் தகவல் தொழில்நுட்பத் துறையில் . செயற்கை நுண்ணறிவு, தோற்ற மெய்ம்மை, *வாய்ஸ் அசிஸ்டென்*ட் (Virtual assistant) மற்றும் திறன்பேசியை கையாள்வதில் சிறந்து விளங்குவார்கள்.
# ஆல்பா தலைமுறை

## இதனையும் காண்க

- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# சா முகமது

**சா முகமது** (*Shah Mohammad*) மகாராஜா ரஞ்சித் சிங்கின் (1780-1839) ஆட்சியின் போது வாழ்ந்த ஒரு பஞ்சாபிக் கவிஞர் ஆவார், மேலும் இவரால் 1846-ஆம் ஆண்டில் போரைக் குறித்த புத்தகமான ஜங்னாமாவிற்காக இவர் நன்கு அறியப்பட்டவர் ஆவார். இந்தப் புத்தகம் முதல் ஆங்கிலோ-சீக்கியப் போரை (1845-1846) சித்தரிக்கிறது.  
மகாராஜா ரஞ்சித் சிங்கின் இராணுவத்தில் பணிபுரிந்த இவரது உறவினர்களில் பல நேரில் பார்த்த சாட்சிகளிடமிருந்து பெறப்பட்ட விவரங்களின் அடிப்படையில் ஷா முகமது தனது புத்தகத்திற்கான தகவல்கைச் சேகரித்ததாக வரலாற்றாசிரியர்களால் பரவலாக நம்பப்படுகிறது. பஞ்சாபியர்களுக்கும் ஆங்கிலேயர்களுக்கும் இடையிலான போரின் முழுமையான காட்சிகளை இவரால் ஒன்றிணைக்க முடிந்துள்ளது. பஞ்சாபில் சீக்கிய ஆட்சி வீழ்ச்சியடைவதற்கான காரணங்களை ஷா முகமதுவின் புத்தகம் விளக்குகிறது.
# அப்பநாயக்கன்பாளையம்

**அப்பநாயக்கன்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
# அப்பநாயக்கன்பாளையம்

## அமைவிடம்

கடல் மட்டத்திலிருந்து சுமார் 491.61 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாநகராட்சியில் அப்பநாயக்கன்பாளையம் அமையப் பெற்றுள்ளது.
# அப்பநாயக்கன்பாளையம்

## சமயம்

### இந்துக் கோயில்

மாரியம்மன் கோயில் என்ற இந்துக் கோயில் ஒன்று அப்பநாயக்கன்பாளையம் பகுதியில் கட்டப்பட்டுள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# அப்பநாயக்கன்பாளையம்

## அரசியல்

அப்பநாயக்கன்பாளையம் பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
# இசட் தலைமுறை

**இசட் தலைமுறை** (*Generation Z*), மனித தலைமுறைகளை பிரித்து வகுப்பதில் இது ஒரு முறையாகும்.1995ஆம் ஆண்டிற்கும் 2009ஆம் ஆண்டிற்கும் இடைப்பட்ட காலத்தில் பிறந்தவர்களை "இசட்" தலைமுறையினர் என வகைப்படுத்தியுள்ளனர்.இத்தலைமுறைக்கு முன்னர் பிறந்தவர்களை ஒய் தலைமுறையினர் என்றும், இத்தலைமுறைக்கு பின் பிறந்தவர்களை ஆல்பா தலைமுறையினர் என்றும் அழைப்பர்.
# இசட் தலைமுறை

## இசட் தலைமுறையினரின் பண்புகள்

இத்தலைமுறையினரில் பெரும்பான்மையோர் மடிக்கணினி, கணினி, டேப்லெட், திறன்பேசி போன்றவைகளை அதிகமாக கையாள்வார்கள். சமூக ஊடகங்களில் நாட்டமுள்ளவர்கள். இணையம் வழியே சமூகச் சிந்தனையையும், இயற்கை குறித்த அறிவையும் வளர்த்து வைத்திருப்பார்கள். விழிப்புணர்வோடு செயல்படுபவர்கள். இத்தலைமுறையினரில் பலர் வாக்கு செலுத்தும் வயதை எட்டிப் பிடிக்காவிட்டாலும் அரசியல் பற்றிய தெளிவோடு இருப்பார்கள்.
# இசட் தலைமுறை

## இதனையும் காண்க

- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# குலுக்கல்லூர்

**குலுக்கல்லூர்** (*Kulukkallur*) என்பது இந்தியாவின், கேரளத்தின் பாலக்காடு மாவட்டம் பட்டணம் வட்டத்தில், சிற்றூரும் கிராம ஊராட்சியுமாகும்.
# குலுக்கல்லூர்

## மக்கள் வகைப்பாடு

2011 இந்திய மக்கள் தொகைக் கணக்கெடுப்பின் படி, குலுக்கல்லூர் ஊரின் மொத்த மக்கள் தொகை 27,971 ஆகும். இதில் ஆண்களின் எண்ணிக்கை 13,174 என்றும், பெண்களின் எண்ணிக்கை 14,797 என்றும் உள்ளது. இந்த ஊர் மக்கள் தொகையில் ஆறு வயதுக்கு உட்பட்ட சிறார்களின் எண்ணிக்கை 3658 ஆகும். இது ஊரின் மொத்த மகள் தொகையில் 13.08% ஆக உள்ளது. 2001 மக்கள் தொகைக் கணக்கெடுப்பில் ஊரின் மொத்த மக்கள் தொகை 26 ஆயிரமாக இருந்த நிலையில், 2011 ஆண்டு கணக்கெடுப்பில் மக்கள் தொகை 8.3% உயர்ந்துள்ளது.
# எக்ஸ் தலைமுறை

**எக்ஸ் தலைமுறை** (*Generation X*) என்பது 1965ஆம் ஆண்டிற்கும், 1979ஆம் ஆண்டிற்கும் இடைப்பட்ட காலத்தில் பிறந்தவர்களைக் குறிக்கும்.
இத்தலைமுறையினருக்கு முன்னர் பிறந்தவர்களை பேபி பூமர்கள் என்றும், பின்னர் பிறந்தவர்களை தலைமுறை ஒய் என்றும் அழைப்பர்.
# எக்ஸ் தலைமுறை

## எக்ஸ் தலைமுறையினரின் பொதுவான பண்புகள்

எக்ஸ் தலைமுறையினரை *சோம்பேறித் தலைமுறை* மற்றும் *ஹெலிகாப்டர் பெற்றோர் என அழைக்கப்படுகிறார்கள். பொருளாதார நிலையற்ற தன்மை, பெரும் பண்பாட்டு மாற்றங்கள் மற்றும் கணினி போன்ற தொழில்நுட்ப வளர்ச்சியைப் பார்த்தவர்கள், டிஜிட்டல் மற்றும் அனலாக் யுகங்களுக்கு பாலமாக செயல்பட்டவர்கள். எய்ட்ஸ் போன்ற கொடிய நோய்களைக் கண்டு அதிர்ச்சியான தலைமுறையினர். இசைக் காணொளிகளின் பொற்காலத்தில் வாழ்ந்தவர்கள். இவர்களிடமிருந்து தன்பாலின ஈர்ப்பாளர்களுக்கான உணர்வை மதிக்கும் (LGBTQ+) உரிமைக்குரல் ஒலித்தது. மேலும் தங்கள் குழந்தைகள் என்ன சாப்பிட வேண்டும் என்று தீர்மானிப்பதில் ஆரம்பித்து, அவர்களின் வாழ்க்கைத் துணையை முடிவெடுப்பவது வரை செயல்படுவார்கள். இதனால் இத்தலைமுறை பெற்றோர்களை *ஹெலிகாப்டர் பெற்றோர்'' என அழைக்கிறார்கள்.
# எக்ஸ் தலைமுறை

## இதனையும் காண்க

- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# நிசாமுதீன் அகமது

**குவாஜா நிஜாம்-உத்-தின் அகமது பக்சி** (*Nizamuddin Ahmad*) (**நிஜாம் அட்-தின் அகமது** மற்றும் நிஜாம் அல்-தின் அகமது என்றும் உச்சரிக்கப்படுகிறது) (பிறப்பு 1551, இறப்பு 1621/1030 AH) இடைக்கால இந்தியாவின் பிற்பகுதியைக் குறித்த ஒரு இசுலாமிய வரலாற்றாசிரியர் ஆவார். இவர் முகமது முகிம்-இ-ஹராவியின் மகன் ஆவார். இவர் அக்பரின் மீர் பக்சி ஆவார். இவரது படைப்பான *தபாகத்-இ-அக்பரி*, கஷ்னவிடுகள் (986-7) காலம் முதல் அக்பரின் ஆட்சியின் 38 வது ஆண்டு (1593-4/1002 AH). வரை உள்ள காலத்தை உள்ளடக்கிய பொது வரலாறு குறித்த விரிவான படைப்பாகும். ஆசிரியர் தனது படைப்புகளில் இருபத்தி ஒன்பது அதிகாரிகளை மேற்கோள் காட்டினார், அவற்றில் சில இப்போது நம்மிடம் இல்லாமல் போய்விட்டன.
# மேற்கு வங்க மாநிலப் பல்கலைக்கழகம்

**மேற்கு வங்க மாநில பல்கலைக்கழகம்** (ஆங்கிலம் : *West Bengal State University*) என்பது இந்தியாவின் மேற்கு வங்காளத்தில் உள்ள வடக்கு 24 பரகானாவில் உள்ள பெருனன்புகுரியாவில் அமைந்துள்ள ஒரு பொதுத்துறை பல்கலைக்கழகமாகும். மேலும் இது 2007 ஆம் ஆண்டின் மேற்கு வங்க மாநில சட்டமன்றத்தின் ஓர் அரசாணை மூலம் மேற்கு வங்க அரசால் பிப்ரவரி 25, 2008 இல் இப்பல்கலைக்கழகம் நிறுவப்பட்டுள்ளது.
# மேற்கு வங்க மாநிலப் பல்கலைக்கழகம்

## வளாகம் மற்றும் இருப்பிடம்

மேற்கு வங்க மாநில பல்கலைக்கழகத்தின் வளாகங்களின் மொத்த பரப்பளவு இப்பல்கலைக்கழகம் மிகவும் அமைதியான பெருனன்புகுரியா என்ற தொலைதூர சிற்றூரில் அமைந்துள்ளது. இது வடக்கு 24 பர்கானாசு மாவட்டத் தலைமையகமான பராசத் நகரத்திலிருந்து 7 கிலோமீட்டர் தொலைவில் அமைந்துள்ளது.
# மேற்கு வங்க மாநிலப் பல்கலைக்கழகம்

## குறிப்பிடத்தக்க முன்னாள் மாணவர்கள்

- ராச் சக்ரவர்த்தி - திரைப்படத்தயாரிப்பாளர்.
- பார்தா பௌமிக் - நாடகக் கலைஞர்.
- ரூபெல் தாசு - நடிகர்
# ஆத்தூர், செங்கல்பட்டு

**ஆத்தூர்** என்பது இந்தியா தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.
# ஆத்தூர், செங்கல்பட்டு

## அமைவிடம்

கடல் மட்டத்திலிருந்து சுமார் 55.02 மீ. உயரத்தில், என்ற புவியியல் ஆள்கூறுகள் கொண்டு ஆத்தூர் அமையப் பெற்றுள்ளது.
# ஆத்தூர், செங்கல்பட்டு

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், ஆத்தூர் ஊரின் மொத்த மக்கள்தொகை 11,981 பேர் ஆகும். இதில் 5,972 பேர் ஆண்கள் மற்றும் 6,009 பேர் பெண்கள் ஆவர்.
# ஆத்தூர், செங்கல்பட்டு

## சமயம்

### இந்துக் கோயில்

கல்யாண வரதராஜ பெருமாள் கோயில் என்ற பெருமாள் கோயில் ஒன்று ஆத்தூர் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# ஆத்தூர், செங்கல்பட்டு

## அரசியல்

ஆத்தூர் பகுதியானது, செங்கல்பட்டு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, காஞ்சிபுரம் மக்களவைத் தொகுதி சார்ந்தது.
# பாலி இராச்சியம்

**பாலி இராச்சியம்** (ஆங்கிலம்: *Bali Kingdom*; இந்தோனேசியம்: *Kerajaan Bali;* பாலினியம்: ᭚ᬓᭂᬭᬚ᭡ᬦ᭄ᬩᬮᬶ) என்பது ஒரு காலக் கட்டத்தில் இந்தோனேசியா, சிறு சுண்டாத் தீவுகள், பாலி தீவின் சில பகுதிகளை ஆட்சி செய்த ஓர் இந்து-பௌத்த இராச்சியம் ஆகும். இந்த இராச்சியம், 10-ஆம் நூற்றாண்டின் முற்பகுதியிலிருந்து 20-ஆம் நூற்றாண்டின் முற்பகுதி வரையில், பூர்வீக பாலினிய அரசாட்சி முறைமையைச் சார்ந்த வரலாற்றைக் கொண்டுள்ளது.  
பாலி இராச்சியத்தின் வரலாறு என்பது மாதரம் இராச்சியம் *(Mataram Kingdom)* (கி.பி. 9 ஆம் நூற்றாண்டு) தொடங்கி மஜபாகித் பேரரசு *(Majapahit Empire)* (13-நூற்றாண்டு – 15-ஆம் நூற்றாண்டு) ஆகிய இரு இராச்சியங்களின் வரலாற்றுடன் பின்னிப் பிணைந்துள்ளது. அத்துடன் பாலி தீவின் பண்பாடு, மொழி, பாரம்பரியக் கலைகள் மற்றும் கட்டிடக்கலை போன்றவையும் ஜாவாவின் தாக்கத்தைக் கொண்டுள்ளன.
# பாலி இராச்சியம்

## பொது

15-ஆம் நூற்றாண்டின் பிற்பகுதியில் மயாபாகித்து பேரரசு வீழ்ச்சி அடைந்தது. ஜாவானிய இந்துமதத் தாக்கங்களும் வலுவடைந்தன. மயாபாகித்து பேரரசு எனும் இந்து அரசு, டெமாக் சுல்தானகத்திடம் *(Demak Sultanate)* வீழ்ந்த பிறகு, மஜபாகித் பேரரசின் அரசவைக் குடும்ப உறுப்பினர்கள், அரசவைப் பிரபுக்கள், அரசவைப் பாதிரியார்கள் மற்றும் கைவினைஞர்கள் பலர், பாலி தீவில் தஞ்சம் அடைந்தனர்.  
இதன் விளைவாக பாலி தீவு, இந்தோ-ஜாவானிய பண்பாடு மற்றும் இந்தோ-ஜாவானிய நாகரிகத்தின் கடைசிப் புகலிடமாகவும் மாறியது. அடுத்தடுத்த நூற்றாண்டுகளில் பாலி இராச்சியம், அதன் செல்வாக்கை அண்டைத் தீவுகளில் விரிவுபடுத்தியது. இதன் தொடர்ச்சியாக, **கெல்கெல் இராச்சியம்** *(Gelgel Kingdom)* எனும் ஒரு புது குடியேற்றவிய இராச்சியத்தை உருவாக்கியது. இதன் பின்னர் பாலி இராச்சியத்தின் நீட்சியாக **காராங்காசம் இராச்சியம்** *(Karangasem Kingdom);* **குலுங்கோங் இராச்சியம்** *(Klungkung kingdom)* போன்ற துணை இராச்சியங்களும் உருவாகின.